
[bookmark: _GoBack]เรื่อง  มาตรการจัดการเรื่องร้องเรียนการทุจริต
………………………………………………………….
		ตามที่พระราชกฤษฎีกาว่าด้วย หลักเกณฑ์และวิธีการบริหารกิจการบ้านเมืองที่ดี พ.ศ.2556 ได้กำหนดว่า ในกรณีที่ส่วนราชการได้รับคำร้องเรียน เสนอแนะ หรือความคิดเห็นเกี่ยวกับวิธีปฏิบัติราชการ อุปสรรค ความยุ่งยาก หรือปัญหาอื่นใดจากบุคคลใด โดยมีข้อมูลและสาระตามสมควร ให้เป็นหน้าที่ของส่วน ราชการนั้น ที่จะต้องพิจารณาดำเนินการให้ลุล่วงไป ดังนั้น เพื่อให้การบริหารราชการขององค์การบริหารส่วน ตำบลพนมวังก์ เป็นไปด้วยความถูกต้อง ยุติธรรม ตลอดจนดำเนินการแก้ไขปัญหาข้อร้องเรียนเกี่ยวกับการทุจริต ในการปฏิบัติงานของเจ้าหน้าที่ในหน่วยงานได้อย่างมีประสิทธิภาพ รวดเร็ว และประสบผลสำเร็จอย่างเป็น รูปธรรม จึงได้จัดทำมาตรการจัดการเรื่องร้องเรียนการทุจริต และให้เจ้าหน้าที่ถือปฏิบัติตามแนวทางดังกล่าว อย่างเคร่งครัด ดังนี้ 
 	 	1. แนวปฏิบัติของหน่วยงาน 
                       1.1 กำหนดให้หน่วยงานมีช่องทางการร้องเรียนการทุจริตในการปฏิบัติงานของ เจ้าหน้าที่ผ่านช่องทางต่างๆ ที่เหมาะสมและอำนวยความสะดวก เข้าถึงง่าย แก่ประชาชนในการแจ้งเรื่องร้องเรียน 
 	 	   1.2 ให้หน่วยงานมีคู่มือและแนวปฏิบัติเกี่ยวกับการจัดการเรื่องร้องเรียนการทุจริต ที่โปร่งใส เป็นธรรม และตรวจสอบได้ 
 	 	   1.3 ให้หน่วยงานมีสรุปผลและข้อมูลเชิงสถิติเรื่องร้องเรียนประจำปีเสนอผู้บังคับบัญชา และเผยแพร่ในเว็บไซต์ของหน่วยงานภายในสิ้นปีงบประมาณนั้นๆ 
 	 	2. ขั้นตอนและวิธีการดำเนินงาน 
 	  	    2.1 ช่องทางการร้องเรียนการทุจริตในการปฏิบัติงานของเจ้าหน้าที่ตามช่องทาง ดังนี้ 
 	 	         (1) กรณีส่งข้อร้องเรียนหรือร้องเรียนด้วยตนเองโดยตรงที่องค์การบริหารส่วนตำบลพนมวังก์ เลขที่ 46 หมู่ที่ 7  ตำบลพนมวังก์  อำเภอควนขนุน จังหวัดพัทลุง 
 	 	         (๒) กรณีร้องเรียนผ่านเว็บไซต์หน่วยงานที่ www.panomwang.go.th 
 	 	         (๓) กรณีร้องเรียนผ่านทางโทรศัพท์ 074 - 674595 
 	 	   2.2 เมื่อได้รับเรื่องร้องเรียนให้มีการรวบรวมข้อมูลและตรวจสอบข้อมูลเบื้องต้นพร้อม ให้ความเห็นเสนอผู้บังคับบัญชาภายใน 5 วันนับแต่วันได้รับเรื่องร้องเรียน เพื่อให้ผู้บังคับบัญชาพิจารณาสั่งการ อย่างใดอย่างหนึ่ง ดังนี้ 
 	 	         (1) กรณียังไม่มีมูลที่ควรกล่าวหาว่ากระทำความผิดวินัยจะสั่งยุติเรื่อง หรือสั่ง การให้ดำเนินการอย่างใดอย่างหนึ่งตามที่เห็นสมควร 
 	 	         (2) กรณีมีมูลที่ควรกล่าวหาว่ากระทำความผิดวินัย ให้แต่งตั้งคณะกรรมการ สอบสวนและดำเนินการแล้วเสร็จภายใน 120 วัน นับแต่วันที่คณะกรรมการฯ รับทราบคำสั่ง 
 	 	   2.3 กรณีข้อร้องเรียนอยู่นอกเหนืออำนาจการพิจารณาของหน่วยงาน ให้ส่งเรื่อง ร้องเรียนไปยังหน่วยงานที่เกี่ยวข้องโดยตรง 
/2.4 ให้แจ้งผล… 

 	 	    2.4 ให้แจ้งผลดำเนินงานและผลการพิจารณาให้ผู้ร้องเรียนทราบภายใน 15 วัน 
 	 	3. ส่วนงานที่รับผิดชอบ มอบหมายปลัดองค์การบริหารส่วนตำบลมีหน้าที่ในการควบคุมดูแลการดำเนินงานของหน่วยงานให้ เป็นไปตามมาตรการการจัดการเรื่องร้องเรียนการทุจริตนี้		
 	 	จึงประกาศมาให้ทราบโดยทั่วกัน
			ประกาศ   ณ  วันที่  20  เดือน กุมภาพันธ์   พ.ศ. ๒๕62

				     ประธานสภาองค์การบริหารส่วนตำบลพนมวังก์

